Între 1971 și 1974 a fost consilier la "Direcția literară a Consiliului Culturii", iar din anul 1974 devine redactor-șef la revista Livres roumaines. Activitatea de critic literar și-o face cunoscută în reviste precum Astra, Viața românească, Ateneu, Convorbiri literare, Cronica, Ramuri, România literară. După revoluția din decembrie 1989, Hristu Cândroveanu editează si conduce, în calitate de director, "Desteptarea – Revista Aromânilor", având suplimentul "Dimândarea". În același timp conduce Editura Dimîndarea părintească a Fundației Culturale Aromâne cu același nume. Editează volume ca "Antologia poeziei străine în graiul aromân" (440 de pagini), "Caleidoscop aromân" (în cinci volume).